|  |  |  |
| --- | --- | --- |
| БАЛТАСИНСКИЙ РАЙОННЫЙ  ИСПОЛНИТЕЛЬНЫЙ КОМИТЕТ  РЕСПУБЛИКИ ТАТАРСТАН | **Герб** | ТАТАРСТАН РЕСПУБЛИКАСЫ  БАЛТАЧ РАЙОН  БАШКАРМА КОМИТЕТЫ |
|  |  |
|  | | |

|  |  |  |
| --- | --- | --- |
| **ПОСТАНОВЛЕНИЕ** |  | **КАРАР** |
| «\_19\_\_\_» \_\_\_\_\_11\_\_ 2020 ел |  | № \_\_325\_\_\_ |

2020-2024 елларга Татарстан Республикасы Балтач муниципаль районының муниципаль контроль органнары тарафыннан башкарыла торган мәҗбүри таләпләрне бозуларны профилактикалау программасын раслау турында

«Дәүләт контролен (күзәтчелеген) һәм муниципаль контрольне гамәлгә ашырганда юридик затларның һәм шәхси эшкуарларның хокукларын яклау турында» 2008 елның 26 декабрендәге 294-ФЗ номерлы Федераль законның 9 статьясындагы 8.2 һәм 11.3 өлешләре нигезендә, Татарстан Республикасы Балтач муниципаль районы Уставына таянып, Татарстан Республикасы Балтач район башкарма комитеты карар бирә:

1. 2020-2024 елларга Татарстан Республикасы Балтач муниципаль районының муниципаль контроль органнары тарафыннан башкарыла торган мәҗбүри таләпләрне бозуларны профилактикалау программасын (кушымта) расларга.

2. Әлеге карарны Татарстан Республикасы Балтач муниципаль районының рәсми сайтында халыкка җиткерергә.

3. Әлеге карарның үтәлешен контрольдә тотуны Татарстан Республикасы Балтач район башкарма комитеты җитәкчесенең беренче урынбасарына (территориаль үсеш буенча) йөкләргә.

Җитәкче А.Ф. Хәйретдинов

|  |
| --- |
| Татарстан Республикасы  Балтач район башкарма комитетының  2020 елның 19 нчы нояберенең 325 номерлы карарына  1 нче кушымта |

**2020-2024 елларга Татарстан Республикасы Балтач муниципаль районының муниципаль контроль органнары тарафыннан башкарыла торган мәҗбүри таләпләрне бозуларны профилактикалау программасы**

1. **Гомуми нигезләмәләр**
   1. 2020-2024 елларга Татарстан Республикасы Балтач муниципаль районының муниципаль контроль органнары тарафыннан башкарыла торган мәҗбүри таләпләрне бозуларны профилактикалау буенча әлеге Программа «Дәүләт контролен (күзәтчелеген) һәм муниципаль контрольне гамәлгә ашырганда юридик затларның һәм шәхси эшкуарларның хокукларын яклау турында» 2008 елның 26 декабрендәге 294-ФЗ номерлы Федераль закон нигезендә эшләнде.
   2. Программа мәҗбүри таләпләрне үтәмәүнең конкрет сәбәпләрен һәм факторларын ачыклау һәм бетерү, шулай ук профилактика системасын булдыру һәм үстерүгә юнәлдерелгән профилактик чаралар комплексын үз эченә ала.
   3. Программа түбәндәге контроль төрләре буенча тормышка ашырыла:

муниципаль җир контроле;

муниципаль торак контроле.

* 1. Профилактик эш алып бару максатлары булып түбәндәгеләр тора:

контроль-күзәтчелек эшчәнлеге системасының ачыклыгын арттыру;

җир һәм торак законнары өлкәсендә мәҗбүри таләпләрне бозуларны кисәтү;

мәҗбүри таләпләрне бозу аркасында гражданнарның гомеренә, сәламәтлегенә зыян китерү куркынычын тудыруны яисә зыян китерүне булдырмау;

мәҗбүри таләпләрне бозуга китерергә һәм гражданнар гомеренә, сәламәтлегенә зыян китерү куркынычын тудырырга яисә зыян китерергә мөмкин гамәлдә булган һәм потенциаль шартларны, сәбәпләрне һәм факторларны бетерү;

контрольгә алынган субъектларның үз-үзен социаль җаваплы һәм намуслы тотуына мотивация тудыру;

контрольгә алынган субъектларга мәҗбүри таләпләрне аңлату.

* 1. Профилактик эшнең төп максатларына ирешү өчен түбәндәге бурычларны хәл итәргә кирәк:

гражданнарның тормышына, сәламәтлегенә зыян китерүнең мөмкин булган куркынычын яисә зыян китерүне бәяләү, аны киметүгә ярдәм итә торган профилактик чараларны эшләү һәм тормышка ашыру;

мәҗбүри таләпләрне бозуга китерә торган сәбәпләрне, факторларны һәм шартларны ачыклау, куркынычны бетерү яисә киметү ысулларын билгеләү;

контрольгә алынган субъектларның хокукый грамоталылыгы дәрәҗәсен күтәрү, шул исәптән мәҗбүри таләпләр һәм аларны үтәү буенча кирәкле чаралар турында мәгълүматның һәркем файдалана алырлык булуын тәэмин итү юлы белән;

контроль-күзәтчелек эшчәнлегендә катнашучыларның барысында да мәҗбүри таләпләрне уртак аңлау формалаштыру;

профилактик чараларны гамәлгә ашыру юлы белән мәҗбүри таләпләрне бозуларны профилактикалау системасын ныгыту;

контроль-күзәтчелек эшчәнлеге чыгымнарын һәм контрольгә алынган субъектларга административ йөкләнешне киметү.

* 1. Программаның максатчан индикаторлары һәм сыйфаты һәм нәтиҗәлелеге күрсәткечләре булып түбәндәгеләр тора:

мәҗбүри таләпләрнең эчтәлеге турында контрольгә алынган субъектларга мәгълүмат бирү;

мәҗбүри таләпләрнең аңлаешлыгы, контрольгә алынган субъектлар һәм муниципаль контроль органының вазыйфаи затлары тарафыннан аларны бер мәгънәдә аңлавы;

Интернет-телекоммуникация челтәрендәге Балтач муниципаль районының рәсми сайтында урнаштырылган мәҗбүри таләпләрнең кабул ителгән һәм әзерләнә торган үзгәрешләре турында мәгълүматтан файдалану мөмкинлеген тәэмин итү буенча контрольгә алынган субъектларның канәгать булуы;

тикшерүләр уздыру тәртибе, контрольгә алынган субъектларның тикшерүләр уздыргандагы хокуклары турында контрольгә алынган субъектларның хәбәрдарлыгы;

профилактик программа чараларын үтәү.

Программаны гамәлгә ашыруның сан ягыннан күрсәткече булып үткәрелгән профилактик чаралар саны тора.

**2. Профилактик чараларның План-графигы**

|  |  |  |  |  |
| --- | --- | --- | --- | --- |
| **т/б №** | **Чаралар исемлеге** | **Чаралар структурасы** | **Үтәү вакыты** | **Җаваплылар** |
| 1 | «Интернет» челтәрендә Татарстан Республикасы Балтач муниципаль районының рәсми сайтында мәгълүмат урнаштыру | Аларның үтәлешен бәяләү муниципаль контроль предметы булып торган мәҗбүри таләпләрне үз эченә алган норматив хокукый актлар исемлеген урнаштыру | даими,  кирәк булган саен актуальләштерү | Татарстан Республикасы Балтач муниципаль районының Җир һәм мөлкәт мөнәсәбәтләре палатасы (алга таба - ҖММП), Татарстан Республикасы Балтач район башкарма комитетының төзелеш, архитектура һәм ТКХ бүлеге (алга таба - төзелеш, архитектура һәм ТКХ бүлеге) |
| Тикшерү планын урнаштыру | Ел саен декабрьдә | ҖММП,  төзелеш, архитектура һәм ТКХ бүлеге |
| Контроль чаралар нәтиҗәләрен урнаштыру | Ярты елга бер тапкыр | ҖММП,  төзелеш, архитектура һәм ТКХ бүлеге |
| Муниципаль контрольне гамәлгә ашырганда контроль-күзәтчелек эшчәнлегенең хокук куллану практикасына күзәтү | квартал саен | ҖММП,  төзелеш, архитектура һәм ТКХ бүлеге |
| 2 | Мәҗбүри таләпләрне үтәү мәсьәләләре буенча мәгълүмат бирү | Контрольгә алынган субъектларга закон таләпләрен үтәү мәсьәләсе буенча телефон аша консультация бирү | даими | ҖММП,  төзелеш, архитектура һәм ТКХ бүлеге |
| Киңәшмәләр, очрашулар, семинарлар үткәргәндә мәҗбүри таләпләрне аңлату | Ярты елга бер тапкыр | ҖММП,  төзелеш, архитектура һәм ТКХ бүлеге |
| Массакүләм мәгълүмат чараларын кулланып (Интернет челтәре аша) аңлату эшләре алып бару | Елга бер тапкыр | ҖММП,  төзелеш, архитектура һәм ТКХ бүлеге |
| Шәхси мөрәҗәгать вакытында закон таләпләрен үтәү мәсьәләләре буенча консультацияләр үткәрү | Даими кабул итү көннәрендә | ҖММП,  төзелеш, архитектура һәм ТКХ бүлеге |
| 3 | Муниципаль контрольне гамәлгә ашыру практикасын гомумиләштерү һәм «Интернет» челтәрендәге рәсми сайтта урнаштыру | Тикшерү эшчәнлеге буенча мәгълүматны гомумиләштерү һәм анализлау | Елга бер тапкыр | ҖММП,  төзелеш, архитектура һәм ТКХ бүлеге |
| Муниципаль контрольне гамәлгә ашыру тәҗрибәсен сайтка урнаштыру | Ел саен декабрьдә | ҖММП,  төзелеш, архитектура һәм ТКХ бүлеге |

**3. Соңгы нәтиҗәләр (гамәлгә ашырылган чаралардан социаль һәм икътисадый нәтиҗә)**

Мәҗбүри таләпләрне бозуларны профилактикалауның көтелгән социаль эффекты контрольгә алынган субъектларга артык административ басымны бетерү һәм мәҗбүри таләпләрне үтәү һәм муниципаль контрольне гамәлгә ашыру мәсьәләләре буенча контрольгә алынган субъектлар белән конструктив хезмәттәшлек шартларында гына ирешергә мөмкин.

Гамәлгә ашырылган чаралардан икътисади нәтиҗә:

административ басымны киметү исәбенә, планнан тыш тикшерү үткәрү түгел, ә мәҗбүри таләпләрне бозуның ярамаганлыгы турында кисәтүне игълан итү максатчан һәм максималь нәтиҗәле булган очракларны төгәл дифференциацияләү исәбенә контроль-күзәтчелек эшчәнлегендәге барлык катнашучыларның ресурс чыгымнарын минимальләштерү;

мәҗбүри таләпләрне бозу очраклары саны кимү;

түбән риск категориясенә кертелгән һәм тикшерүләрдән азат ителгән контрольгә алынган субъектларның санын арттыру;

муниципаль контроль органнары белән даими хезмәттәшлеккә җәлеп ителгән контрольгә алынган субъектлар санын арттыру (контрольгә алынган субъектларның мәҗбүри таләпләрне үтәмәү мәсьәләләре буенча хезмәттәшлектән тыш);

контрольгә алынган субъектларның контроль - күзәтчелек органына ышаныч дәрәҗәсен арттыру.